El passat dia 9 d'octubre la Direcció General de Polítiques Ambientals va presentar juntament amb ACCIÓ el nou programa de cupons d'innovació en la categoria d'ecoinnovació.
Aquests cupons estan destinats a contractar serveis que afavoreixin la incorporació en millores d'ecoinnovació.
Aquestes mesures estan relacionades amb l'optimització de l'ús dels recursos que permeti generar nous productes, processos i/o models de negoci que evitin el deteriorament del medi ambient.
L'obertura de la sessió va anar a càrrec de Josep Enric Llebot, secretari de Medi Ambient i Sostenibilitat, que va explicar com aquesta iniciativa s'emmarca en les diferents polítiques de suport a l'economia verda i circular que està duent a terme el Govern, amb instruments claus com la RIS3CAT, l'estratègia d'Impuls a l'economia verda i a l'economia circular o l'Estratègia catalana d'ecodisseny.
A continuació, Mireia Cañellas, responsable de l'Àrea de Desenvolupament Sostenible de la Direcció General de Polítiques Ambientals, va presentar i explicar el Programa cupons d'innovació en general i la categoria d'ecoinnovació en concret.
Aquest ajut consisteix en una contraprestació per serveis de millora ambiental per tal d'augmentar l'eficiència i competitivitat a mig termini de les pimes catalanes.
De gestió conjunta entre el Departament de Territori i Sostenibilitat (DTES) i ACCIÓ, de concurrència no competitiva, on els objectius d'aquesta acció són, per una banda, sensibilitzar i fomentar la transició cap a l'economia verda de les PIMES i, per l'altra, aproximar el coneixement de consultories enginyeries ambiental al d'aquelles empreses.
Seguidament, Álvaro Tàpia, gestor d'Innovació. va explicar els requisits i condicions per accedir als cupons.
Els serveis que ofereix el programa de cupons en totes les seves tipologies es contempla fer-ho a través de la figura dels proveïdors acreditats per ACCIÓ.
Aquests proveïdors han de complir una sèrie de requisits que garanteixin la seva expertesa.
En el cas del cupons d'ecoinnovació ho són les empreses inscrites en el directori públic d'enginyeries i consultories ambientals (DIRECA) custodiat per la Direcció General de Polítiques Ambientals i ubicat a: Directori de les consultories i les enginyeries ambientals, i els professionals acreditats en la categoria d'economia verda.
En el cas que l'empresa beneficiària presenti un proveïdor d'ecoinnovació no acreditat per ACCIÓ, caldrà la seva acreditació com a requisit previ a la valoració de la sol·licitud.
Aquests proveïdors hauran de seguir el procediment per acreditar-se com assessor en els programes d'ACCIÓ segons el procediment establert per la RESOLUCIÓ EMO/1281/2015.
Un cupó a la innovació és un descompte econòmic directe, que es pot bescanviar amb un proveïdor acreditat per ACCIÓ.
Els cupons són un ajut a la innovació dels productes i/o processos alhora que s'estableixen col·laboracions estratègiques.
Les tipologies de serveis subvencionables en la categoria d'ecoinnovació als quals van orientades les contraprestacions són:
El criteris d'aplicació que ha d'acomplir la empresa són:
Per a més informació: http://accio.gencat.cat/cat/innovacio-tecnologica/innovacio-empresarial/cupons-innovacio/que-es.jsp
Per saber-ne més: Montserrat Farriol
Instruments econòmics en relació a la gestió ambiental i la conservació de la biodiversitat